Di tazwara nekcem deg userwes n talɣa akked tesnamka, anda id-nufa aṭas n yimeskilen i yennulen iẓuran n yimyagen-agi d imeskilen n temsislit akked tusnimeslit, imeskilen-agi ggan-d aṭas n yiɣublan i wakken ad nessaweḍ ɣer talɣa tamezwarut tikwal deg uẓar nettaf-d ugar n sin n yimeskilen, ay-agi yeɛzel aṭas n yiẓuran imssihren n tmaziɣt i d-yeslalen tamḍawit, ula d imeskilen n tesnamka slalen-d tamḍawit, syin ɣur-s nsumer-d kra n yiẓuran, nessaweḍ nefka-d izuran n yimyagen n wammud ; seg iẓuran-agi nufa-d di teqbaylit (81), di temẓabit (88), di tfegigit (79), di tmaziɣt n lmerruk (66), d wid yebnan ɣef snat n tergalin, akked di teqbaylit (117), di temẓabit (107), di tfegigit (96), di tmaziɣt n lmerruk (83) d wid i yiẓuran at kraḍ n tergalin, ma d wid n bu yiwet n tergalt akked ukuzet n tergalin drus maḍi, negrew ɣer yiẓuran i d-nefka awalen akk id-nufa cuden ɣur-sen s unamek akked talɣa i tenyezdin ama d isem ama d amyag i d-nufa di mkul tantala, iẓuran i d-nufa ad qimen d asumer kan imi awal n uẓar yeqqen ɣer tegrallit akked umezruy n tutlayt d ayen i weɛren akken ad dnaf igemmaḍ illaqen.